钦定古今图书集成/历象汇编/庶征典/第186卷 > 王充论衡 > 《皇太子贺天后芝草表》崔融
## 钦定古今图书集成/历象汇编/庶征典/第186卷 > 王充论衡 > 《皇太子贺天后芝草表》崔融

臣某言：“臣闻德合天地，仁之所及也深；道贯神明，孝
之所寘也极。故有元功肸蚃，灵命氤氲，瑶光发辰象
之精，金色吐阴阳之秀。伏惟天后化含万物，训正六
宫，天下被涂山之音，海内仰河洲之教。今月某日，使

紫，其茎白。霑霈雨露之津，摇动风云之气。斜临网树，
分贝叶而重开；近对沦池，接莲花而倒下。岂与夫生
于石室，空传好道之言；产自珠宫，徒事不经之说。可
同年而语哉？臣滥承天祚，多惭国本。始钦元涧之祥，
更喜黄云之地。颂声无辍，在郊庙而方传；御膳有凭，
俯神仙而何远？臣子之庆，倍百恒情。无任欣抃之至。